6 Mepa mo kyɛw, muntie nea Yehowa reka.Monsɔre, na monka mo asɛm wɔ mmepɔw anim,Na nkoko nte mo nne.+2 O mmepɔw, muntie Yehowa asɛm,*Asaase nnyinaso a etim hɔ, muntie,+Efisɛ Yehowa ne ne nkurɔfo anya asɛm;Israel na ɔne no bedi asɛm:+3 “Me man, dɛn na mede ayɛ wo?Na dɛn na mede ayɛ wo a ama woabrɛ?+Ka ma obiara nte.*4 Hwɛ, me na miyii wo fii Egypt asaase so;+Migyee wo fii nkoafi.+Na mesomaa Mose ne Aaron ne Miriam dii w’anim.+5 Me man, mepa wo kyɛw, kae nea Moab hene Balak bɔɔ pɔw sɛ ɔbɛyɛ no,+Ɛne mmuae a Beor ba Baalam de maa no no,+Nea esii fi Sitim+ kosi Gilgal+ no,Sɛnea ɛbɛyɛ a wubehu Yehowa trenee nnwuma.”6 Dɛn na memfa mmra Yehowa anim?Dɛn na memfa mmɛkotow Onyankopɔn a ɔwɔ sorosoro no?Memmɛbɔ ɔhyew afɔre mma no?Anaa memfa anantwi mma a wɔn mu biara adi afe mmra?+7 Yehowa ani bɛsɔ adwennini mpempem,Ne ngo asuten mpem du du anaa?+Memfa me babarima a ɔyɛ m’abakan mmetua m’atuatew ka?Anaa memfa aba a efi me mu* mmɛpata me* bɔne?+8 O onipa, waka nea eye akyerɛ wo.Na dɛn na Yehowa rehwehwɛ afi wo hɔ?Ɛno ara ne sɛ wubedi asɛntrenee,*+ na woama nokwaredi ada wo koma so,*+Na woabrɛ wo ho ase+ ne wo Nyankopɔn anantew!+9 Yehowa nne refrɛ kurow no;Wɔn a wonim nyansa besuro wo din.Muntie abaa no ne nea ɔde abaa no bae no.+10 Agyapade a wɔbɔɔ apoo nyae no, ebi da so wɔ abɔnefo fi anaa?Na efa susude* a wɔabɔ to a ɛyɛ abusude nso ɛ?11 Sɛ mewɔ nsenia* a mede sisi nkurɔfo a, m’abrabɔ ho bɛtew* anaa?Na mewɔ kotoku a nsisi nkaribo wom nso a, m’abrabɔ ho bɛtew anaa?+12 Awudisɛm ahyɛ kurow no mu asikafo ma,Na emufo ka atosɛm;+Wɔn tɛkrɛma a ɛda wɔn anom no, nnaadaa ayɛ no ma.+13 “Enti, mɛbɔ wo apira wo,+Na wo bɔne nti, mɛma woadan amamfo.*14 Wubedidi, nanso woremmee;Na wo yafunu bɛda mpan.+Wobɛtwe wo nneɛma, nanso worentumi nkora so,Na nea wobɛkora so mpo, mede bɛma sekan.15 Wubedua aba, nanso worentwa.Wubekyi ngodua aba mu,* nanso worentumi mfa ngo no nyɛ hwee;Wobɛyɛ bobesa foforo, nanso worennya bobesa biara nnom.+16 Efisɛ Omri ahyɛde ne Ahab fi nnwuma nyinaa, mudi akyi,+Na wɔn afotu na mode nantew.Ɛno nti, mɛma wo ho ayɛ tan,Na obiara a obehu kurow no mufo no bɛbɔ hwirema;+Na amanaman no fɛwdi a wɔde bɛba mo so no, mobɛsoa.”+
twi_Latn